Bolalarda D vitaminini yetishmovchiligi
D vitamini inson hayoti davomida sogʻlom suyak to'qimasini rivojlantirish va saqlashning asosiy omillaridan biridir. Uning asosiy vazifasi tanadagi kalsiy darajasini tartibga solishdir. D vitamini yetishmovchiligi bilan yosh bolalarda raxit, kattaroq bolalar va kattalarda osteomalaziya rivojlanadi. Soʻnggi yillarda olib borilgan tadqiqotlar shuni koʻrsatadiki, D vitamini yetishmovchiligi yurak-qon tomir, autoimmun va saraton kasalliklari, 2-toifa qandli diabet va yuqumli patologiyalarning rivojlanishida rol oʻynaydi. D vitamini yetishmovchiligining eng keng tarqalgan sababi toʻgʻri ovqatlanishning yetishmasligi. Bu genetik kasalliklar tufayli ham boʻlishi mumkin, ammo bu juda kam hollarda yuzaga keladi. Buzilishlar 25-gidroksilaza yetishmovchiligi, 1-alfa-gidroksilaza yetishmovchiligi va D vitaminiga irsiy qarshilik tufayli yuzaga kelishi mumkin.